
Uznesenie Okresný súd Vranov nad Topľou v právnej veci manželky (navrhovateľky): A. B., nar. XX.XX.XXXX, bytom C. D. XX, E., proti manželovi, ktorý návrh nepodal: F. G. B., nar. XX.XX.XXXX, bytom H. XXXX/ XX, C. I. J., za účasti maloletých detí: mal. G. B., nar. XX.XX.XXXX a mal. K. B., nar. XX.XX.XXXX, obaja bytom pri matke, zastúpených kolíznym opatrovníkom: Úrad práce, sociálnych vecí a rodiny Prešov, odbor sociálnych vecí, oddelenie sociálnoprávnej ochrany detí a sociálnej kurately, Duchnovičovo nám. 1, Prešov, o rozvod manželstva a úpravu práv a povinnosti rodičov k maloletým deťom na čas po rozvode, takto rozhodol: I. Súd konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Manželka (navrhovateľka) sa podaným návrhom domáhala rozvodu manželstva účastníkov konania a úpravy práv a povinností rodičov k mal. deťom na čas po rozvode. 2. Manželka ústne do zápisnice o pojednávaní vzala svoj návrh na rozvod manželstva v celom rozsahu späť a žiadala konanie zastaviť. Uviedla, že s manželom nechce obnoviť spolužitie, netrvá však na rozvode manželstva. 3. Manžel a kolízny opatrovník boli súdom vyzvaní na vyjadrenie, či so späťvzatím návrhu súhlasia, v lehote 10 dní s upozornením, že ak v stanovenej lehote neoznámia vážne dôvody nesúhlasu, súd bude mať za to, že so späťvzatím návrhu súhlasia. Otec a kolízny opatrovník sa v uvedenej lehote, ako ani doposiaľ nevyjadrili, preto má súd za to, že so späťvzatím návrhu súhlasia. 4. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Podľa § 95 ods. 1 a 2 CMP, ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. Súhlas druhého manžela sa nevyžaduje, kým mu návrh na rozvod manželstva nebol doručený. 6. Nakoľko manželka vzala svoj návrh na rozvod manželstva a úpravu rodičovských práv a povinností k mal. deťom na čas po rozvode v celom rozsahu späť a manžel so späťvzatím návrhu súhlasil, súd s poukazom na vyššie uvedené zákonné ustanovenia konanie zastavil.
7. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu. V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

